PPM บนพีอี 100 เท่า
ประเด็นของการลงทุนเที่ยวนี้ไม่น่าจะมีอะไรพิเศษมากมาย เพราะรูปแบบของการเล่นเที่ยวนี้ยังเป็นการเข้าลงทุนสั้นๆ ในกลุ่มหุ้นที่มีข่าวดีผลประกอบการรองรับ ส่งผลให้หุ้นที่เข้าข่ายดังกล่าวหวือหวาผิดปกติ และกลายเป็นทางเลือกของนักลงทุนบางกลุ่มขึ้นมาในทันทีครับ
9 ก.ย. 2560

ตีแผ่บจ.ดัง
คุณอนุทิน จากบางชัน กรุงเทพฯ พูดถึงสถานการณ์ของหุ้น PPM หรือ บริษัท พรพรหมเม็ททอล จำกัด (มหาชน) เป็นอะไรที่น่ากลัวมากๆ เพราะการขยับตัวขึ้นแรงก่อนหน้านี้ สุดท้ายมักลงเอยด้วยการทิ้งตัวลงแรงเป็นประจำ จึงอยากถามความคิดเห็นของอาจารย์ว่า การขึ้นของหุ้นเที่ยวนี้จะไปได้ไกลแค่ไหน? เพราะเมื่อปลายปีก่อนเคยมีตัวอย่างให้เห็นว่า หุ้นวิ่งยาวจริงๆ ครับ
ประเด็นของการลงทุนเที่ยวนี้ไม่น่าจะมีอะไรพิเศษมากมาย เพราะรูปแบบของการเล่นเที่ยวนี้ยังเป็นการเข้าลงทุนสั้นๆ ในกลุ่มหุ้นที่มีข่าวดีผลประกอบการรองรับ ส่งผลให้หุ้นที่เข้าข่ายดังกล่าวหวือหวาผิดปกติ และกลายเป็นทางเลือกของนักลงทุนบางกลุ่มขึ้นมาในทันทีครับ
ด้วยเหตุนี้ถึงทำให้อาจารย์ต้องเอ่ยถึงหลักการเบื้องต้น เพื่อทำให้รูปแบบของการลงทุนคล่องตัวขึ้น พร้อมกันนี้ต้องเข้าใจด้วยว่า หุ้นที่มาด้วยรูปแบบดังกล่าวต้องเป็นการลงทุนสั้นๆ เพราะหุ้นมักจะกระชากขึ้นแค่ระยะสั้นๆ ต่อจากนั้นมักแกว่งตัวออกด้านข้าง เพื่อรอข่าวดีใหม่ๆ มากระตุ้นอีกรอบหนึ่ง หรือถ้าไม่มีข่าวดีตามที่หลายคนคาดการณ์ ราคาหุ้นจะทิ้งตัวลงหนักเป็นเวลานาน
ข้อมูลดังกล่าวสอดคล้องกับการเคลื่อนตัวของหุ้น PPM หรือ บริษัท พรพรหมเม็ททอล จำกัด (มหาชน) เพราะเป็นหุ้นที่มีข่าวดีเกี่ยวกับผลประกอบการ และยังมีโปรเจกต์ใหม่ๆ ที่เตรียมจะทำในปีหน้าเพิ่มเติม จึงทำให้นักลงทุนเข้ามาเล่นเก็งกำไรกันอย่างสนุกสนาน (ดูตารางประกอบ)

ที่สำคัญคือ รูปแบบของหุ้น PPM ยังเป็นหุ้นเก็งกำไรสั้นๆ เหมือนเดิม และวงรอบของธุรกิจในแต่ละปียังไม่มีอะไรเปลี่ยนแปลงไปจากเดิม (ตกต่ำ ฟื้นตัว เฟื่องฟู ถดถอย) อาจารย์ถึงไม่คิดห้ามนักลงทุนที่คิดจะเข้าลงทุนในหุ้นตัวนี้นะครับ
เพียงแต่การขึ้นเที่ยวนี้จะกินระยะเวลานานขนาดไหน? อันนี้เป็นเรื่องที่ตอบยากจริงๆ เพราะวันนี้หุ้นซื้อขายบนค่า P/E 99.35 เท่า ซึ่งเป็นระดับที่สูงเกินไปมากๆ แต่สัดส่วนดังกล่าวจะปรับลดลงก็ต่อเมื่อ ในช่วงครึ่งหลังของปี 60 บริษัททำกำไรได้เท่ากับช่วงครึ่งแรกของปี 60
วันนี้ถึงต้องถามนักลงทุนว่า เชื่อในฝีมือผู้บริหาร PPM หรือเปล่า?